Source: https://www.minzp.sk/showdoc.do?docid=11366&forceBrowserDetector=pc
Timestamp: 2020-05-29 10:54:06+00:00

Document:
OU-TN-OSZP1-2014/014767-2/Ďu
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2014/014767-2/Ďu
Vec: Upovedomenie o začatí správneho konania – žiadosť Lukáša Kubičinu o vydanie súhlasu na prieskum a výskum jaskýň a o povolenie výnimky zo zákazu vjazdu vozidlom v CHKO Biele Karpaty a v CHKO Malé Karpaty a zo zákazov v jaskyniach, vyžiadanie odborných stanovísk ŠOP SR a výzva na doplnenie podania.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 12.6. 2014 začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti zo 4.5. 2014 od Lukáša Kubičinu, bytom: Západná č. 16, 911 08 Trenčín, doručenej dňa 12.6. 2014.
Predmetom konania je vydanie súhlasu podľa §56 ods. 2 zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na prieskum a výskum jaskýň v oblasti Čachtického krasu, Zemiansko – podhradského krasu a v krasovej oblasti Považského Inovca v okresoch Nové Mesto nad Váhom a Trenčín. Predmetom prieskumu a výskumu majú byť najmä tieto jaskyne: Čachtická jaskyňa, Štepnica, Agáčina, Sutinka, Plazivé Oko, OMVJ, Hladový prameň, Jasenského duby I, II, III, Jaskyňa na Landrovci, Ignác, Beckovská jaskyňa, Bodovský ponor, SS1, Fosílna vyvieračka nad Čachticami a Krasové prepadlisko na Hradisku. Ďalej je predmetom konania povolenie výnimky zo zákazu vjazdu motorovým vozidlom podľa §13 ods.1 písm. a) zákona o ochrane prírody a krajiny v území s 2. stupňom ochrany prírody v Chránenej krajinnej oblasti Malé Karpaty a v Chránenej krajinnej oblasti Biele Karpaty, podľa §14 ods.1 písm. c) a d) zákona o ochrane prírody a krajiny na pohyb mimo vyznačených turistických a náučných chodníkov za hranicami zastaveného územia obce a na táborenie, stanovanie a bivakovanie v územiach s 3. stupňom ochrany prírody v súvislosti s uvedeným prieskumom a výskumom jaskýň. Predmetom konania je tiež povolenie výnimky zo zákazov v jaskyniach podľa §24 ods.4 písm. a), b) a k) zákona o ochrane prírody a krajiny na vstup alebo iné preniknutie do jaskyne, poškodzovanie a ničenie chemickej a mechanickej výplne jaskyne, biotopov živočíchov a ostatných zložiek a prvkov jaskynného ekosystému – len v nevyhnutnom rozsahu potrebnom k preniknutiu dosiaľ neobjavených jaskynných priestorov a na rušenie pokoja a ticha v jaskyni. Predmetom konania je tiež vydanie súhlasu podľa §24 ods.10 písm. g) zákona o ochrane prírody a krajiny na táborenie v ochrannom pásme Čachtickej jaskyne.
Orgán ochrany prírody týmto zároveň žiada Štátnu ochranu prírody SR – Správu slovenských jaskýň, Správu CHKO Malé Karpaty a Správu CHKO Biele Karpaty o vypracovanie odborného stanoviska k predmetu konania (podľa územnej a vecnej pôsobnosti) a o jeho doručenie orgánu ochrany prírody najneskôr do 27.6. 2014. Od Správy slovenských jaskýň zároveň žiadame aj vyjadrenie ku kvalifikačným predpokladom žiadateľa k vykonávaniu prieskumu a výskumu jaskýň.
Orgán ochrany prírody týmto vyzýva žiadateľa podľa §19 ods.3 a §32 ods.1 až 3 zákona č. 71/1967 Zb. o správnom konaní v znení neskorších predpisov (ďalej len „správny poriadok“), aby v lehote do 15 dní od doručenia tejto výzvy doplnil podanie o adresy bydlísk a dátumy narodenia osôb, ktoré sa majú podieľať na prieskume a výskume jaskýň pod jeho vedením a o oznámenie typu a evidenčného čísla vozidla (vozidiel), pre ktoré žiada o povolenie výnimky zo zákazu vjazdu vozidlom. V prípade, že sa jedná len o vozidlá členov stráže prírody, pre ktorých vydal orgán ochrany prírody označenie vozidla „Stráž prírody“, nie je potrebné povolenie výnimky zo zákazov a túto časť žiadosti je možné vypustiť zo správneho konania.
6) Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia, Hviezdoslavova 3, 911 01 Trenčín
(pre ŠOP SR ako príloha kópie žiadosti + príloh)
8) Slovenská ornitologická spoločnosť, Mlynské Nivy č. 41, 821 09 Bratislava 2
10) Lesoochranárske zoskupenie VLK, 082 13 Tulčík č. 26
15) Prales o.z., Komenského 21, 974 01 Banská Bystrica

References: §1
 §4
 §56
 §13
 §14
 §24
 §24
 §19
 §32